cyanic-selkie/wikianc huggingface dataset:
Kubas raķešu krīze
Krīzes gaita
Īsi pēc tam Kremlī saņēma Kenedija vēstuli, kurā tas pārmeta padomju vadībai negodīgu spēli. Šoreiz Hruščovs piekrita, ka lieta aizgājusi par tālu un jāiet uz kompromisu. Saņēmis valdības locekļu (ieskaitot Brežņeva) piekrišanu, viņš ieteica visiem valdības locekļiem pirms atbildes nosūtīšanas publiski aiziet uz Lielo teātri, lai nomierinātu pasauli. Nākamajā, 26. oktobra rītā tika sastādīta diezgan miermīlīga atbilde, kurā Hruščovs piedāvāja izvest raķetes apmaiņā pret amerikāņu garantiju neiebrukt Kubā un neatbalstīt nekādus spēkus, kas to mēģinātu izdarīt. Vēl viens noteikums tika pievienots nākamajā dienā — izvest amerikāņu raķetes no Turcijas. Neoficiāli amerikāņi uzreiz apstiprināja, ka šādā formātā viņi ir gatavi apspriest lietu.
27. oktobrī notika jauns saasinājums. Kārtējās tropu lietusgāzes apstākļos padomju raķetnieki bija pazaudējuši efektīvu vadību un pēc pašu iniciatīvas notrieca vienu no amerikāņu izlūklidmašīnām, pilots gāja bojā. Pastāv arī versija, ka to izdarīja kubiešu raķetnieki. Tai pašā dienā tā paša tipa izlūklidmašīna Čukotkas rajonā, iespējams, nejauši, ielauzās padomju gaisa telpā lielākā augstumā, kā tuvējie padomju iznīcinātāji spēja viņu pārtvert, un veiksmīgi atgriezās Aļaskā. Pēc šī incidenta Kenedijs aizliedza jebkādus lidojumus gar PSRS robežām līdz krīzes atrisināšanai. Vienlaikus kubieši bija pārliecināti, ka iebrukums tuvākajās dienās ir neizbēgams, un centās par to pārliecināt padomju politiskos līderus Maskavā un militāros uz vietas, aicinot nekavējoties sākt atomkaru pirmajiem. Kastro vēstulē Hruščovam paziņoja, ka Kuba ir gatava mirt, lai tikai tiktu iznīcinātas ASV. Hruščovs to komentēja, ka kubiešu biedriem nav izturējuši nervi un pārrunas risinās sekmīgi.
27. oktobrī viens no amerikāņu karakuģiem fiksēja padomju zemūdeni un mēģināja to piespiest uzpeldēt, nometot signālspridzekļus. Uz zemūdenes tobrīd beidzās gaiss, toties uz tās bija torpēda ar kodolgalviņu, par ko amerikāņi nenojauta. Zemūdenē notika strīdi par tālāko darbību, un saniknotais kapteinis Savickis pavēlējis sagatavot 15 kilotonnu jaudīgo kodolieroci pielietošanai. Nav droši zināms, vai viņš pats pārdomāja vai uz to viņu pierunāja otrais cilvēks uz klāja, otrā ranga kapteinis Vasiļijs Arhipovs, kurš vienīgais no paša sākuma iebilda pret šo variantu. 2002. gadā Maknamara izteicās, ka tai mirklī pasaule bijusi tuvāk atomkaram nekā cilvēce spēja iedomāties. (Kā sekas šim incidentam, atbildīgais par jūras operācijām admirālis Endersons kļuva par vēsturē vienīgo amerikāņu štāba priekšnieku, kurš ticis atlaists ar prezidenta pavēli, kamēr Arhipovs uzdienēja līdz viceadmirāļa pakāpei.)
Tikmēr Amerikā valdīja liels satraukums, kuru uzkurināja prese. Daļa iedzīvotāju pameta valsts dienvidaustrumus. Padomju Savienībā viss bija mierīgāk gan iedzīvotāju neinformētības dēļ, gan tādēļ, ka padomju vadība vairāk uzticējās amerikāņu veselajam saprātam nekā amerikāņu vadība — viņējam.
Atrisinājums
Naktī uz 28. oktobri prezidenta brālis, ģenerālprokurors Roberts Kenedijs tikās ar padomju sūtni Dobriņinu un apliecināja, ka viņš baidās, ka situācija tūlīt vairs nebūs kontrolējama. Viņš bija ar mieru ātri noslēgt mieru Kubas jautājumā, bet bažījās par raķešu izvešanu no Turcijas, kas varētu apliecināt NATO nespēju aizsargāt savus locekļus. Turcija nekādi negribēja, lai miers ap Kubu tiktu noslēgts uz tās drošības rēķina.
28. oktobrī Hruščovs, saņēmis no Kenedija piekrišanu kompromisam Kubas jautājumā ar blokādes noņemšanu un garantijām pret raķešu izvešanu, nosūtīja tam divas vēstules. Pirmajā no tām, kura tika retranslēta arī publiski pa radio, viņš apliecināja savu piekrišanu tam pašam variantam, otrajā — izteica cerību, ka tas nozīmē arī raķešu izvešanu no Turcijas. Vienlaikus ar Hruščovu arī Maknamara rekomendēja prezidentam tās aizvākt kā morāli novecojušas.
Kopā ar vēstuli, Hruščovs uzreiz pavēlēja Pļijevam nešaut pa amerikāņu izlūklidmašīnām un uzsākt raķešu demontāžu.
Vienlaikus 28. oktobrī Kuba uzstādīja savas prasības Amerikai, kuras iekļāva blokādes izbeigšanu, pārtraukt izlūklidojumus Kubas gaisa telpā, atteikties no iebrukuma un terora aktiem un evakuēt kara bāzi Guantanamo līcī, ko Amerikai bija piešķīrusi agrākā Kubas valdība. 29. oktobrī ASV atteica Kubas prasībām.
Trīs nedēļu laikā padomju raķetes tika demontētas, un 20. novembrī ASV atcēla Kubas "karantīnu", kura nekad tā arī nenostrādāja: lai gan amerikāņi tuvu un reizēm bīstami tuvu pavadīja visus padomju kuģus, tomēr nepārbaudīja tajos kravas. Tās vietā stājās embargo — boikots un ekonomiskas sankcijas.
Decembra beigās Kuba salīga ar ASV atbrīvot vairāk kā tūkstoti režīma pretinieku, kuri 1961. gada aprīlī bija veikuši Kubā bruņotu iebrukumu no ASV teritorijas, taču tika sakauti, apmaiņā pret 53 miljonus dolāru vērtu humanitāro kravu.
Pēc dažiem mēnešiem amerikāņu raķetes tika izvestas no Turcijas, un konflikta situācija bija uzskatāma par izbeigtu. Kubā palika tikai militāri nenozīmīgi padomju spēki, kuri izpildīja padomnieku un tehniskas funkcijas.
Sekas
Gan padomju, gan amerikāņu pusē netrūka neapmierināto ar abpusējo piekāpšanos. Kubā bez viņu piekrišanas pieņemto divu lielvalstu lēmumu uztvēra kā nodevību, neticēdami amerikāņu garantijām; to pašu iemeslu dēļ neapmierināta palika arī Turcija. Viens no padomju līderiem, Anastass Mikojans, tika nosūtīts uz Kubu salabšanai un varbūt nodot Kastro rīcībā aizsardzības līmeņa kodolieročus, kuri bija slepeni nogādāti Kubā krīzes laikā un amerikāņu nezināšanas dēļ nebija iekļauti padomju un amerikāņu nolīgumā; tomēr Mikojans pēc sarunām ar Kastro nolēma, ka tam šādus ieročus nevar uzticēt un tie jāved atpakaļ uz PSRS.
Pēc abu valstu specdienestu ieteikuma iekārtoja speciālu tiešo tālruņa līniju abu valstu līderu sarunām (t.s. "sarkano tālruni"), lai strīdu atrisināšana būtu operatīvāka.
Eds O'Nīls
Pazīstams ar lomām komēdijseriālos "Precējies. Ir bērni" un "Amerikāņu ģimenīte", abos bijis viens no galvenās lomas attēlotājiem. Par lomu seriālā "Precējies. Ir bērni" ticis nominēts divām Zelta globusa balvām, savukārt par lomu seriālā "Amerikāņu ģimenīte" ticis nominēts divām Emmy balvām un saņēmis divas Ekrāna aktieru ģildes balvas. 2011. gadā saņēmis zvaigzni Holivudas Slavas alejā.
Kubas raķešu krīze
Sekas
Rietumvalstīs sāka attīstīties pretkara kustība; tai analoģiskus uzskatus izteica daži padomju disidenti.
Rencēnmuiža
Rencēnmuiža ir ciems Valmieras novada Rencēnu pagastā pie autoceļa V112. Atrodas pagasta ziemeļu daļā 6 km no pagasta centra Rencēniem, 29 km no novada centra Valmieras un 120 km no Rīgas. Rencēnmuiža sastāv no Rencēnu muižas (Rantzenhof) kompleksa ēkām, no kurām pirmā celta 1562. gadā.
Muižas komplekss
Muižas kompleksā šobrīd ir saglabājušās sekojošas ēkas:
Pēc arhīva datiem, muižas kompleksā ir bijušas 45 ēkas, ieskaitot ugunsdzēsēju depo un spēkstaciju.
Pie teritorijas pieder arī 6,2 ha Ainavu parks ar eksotiskiem kokiem, krūmiem, ozolu aleju un kaskādēs savienotiem 5 dīķiem.
Vēsture
Rencēnmuiža jeb Rantzenhof pirmoreiz minēta Hermaņa Enzeliņa rakstos sākot ar 1588.gadu, kas minēts kā Rencēnu muižas dibināšanas gads. .
1744. gadā galma kambarjunkurs grāfs Karls fon Zīverss no galma virsceremonijmeistara grāfa Canti (Zanty) atpērk Rencēnus un līdz ar to arī Rencēnmuižu. No 1749. līdz 1836. gadam muižā, kungu mājā, dzīvo barona Karla fon Zīversa dzimta. 1761. gadā īpašumu atpērk Vidzemes muižniecības maršals, landrāts Frīdrihs Vilhelms fon Zīverss.
No 1842. gada ir barona Krīgsmaņa dzimtas īpašums.
1944. gadā muižas teritoriju šķērsoja 2. Pasaules kara frontes līnija, kā dēļ apšaudēs cieta muižas spirta brūzis.
Mūsdienas
Sākot ar 2014.gadu Latvijā pazīstams acu ārsts Fēlikss Lūkins ir iegādājies vairākas Rencēnmuižas ēkas un veic renovācijas, atjaunojot muižas "Jauno pili", spirta brūzi, pienotavu ar plašāku plānu izveidot šeit ar lauksaimniecību saistītu uzņēmējdarbību. .
Krokodils Dandijs 2
"Krokodils Dandijs 2" (en) ir 1988. gada filma, kuras režisors un viens no producentiem ir Džons Kornels.
Filma stāsta par Mika Dandija un Kolumbijas mafijas pretstāvi. Galvenās lomas tajā atveido Pols Hogans, Linda Kozlovski un Džons Meilons. Filmas pirmizrāde notika Austrālijā 1988. gada 20. maijā. "Krokodils Dandijs 2" ir turpinājums 1986. gada filmai "Krokodils Dandijs". 2001. gadā iznāca filmas turpinājums "Krokodils Dandijs Losandželosā".
Kūlgrinda (folkloras kopa)
Kūlgrinda ir 1990. gadā izveidota lietuviešu folkloras kopa. Tās izveidotāji un vadītāji ir seno baltu ticības kopas „Romuvas” krīvs Jons Trinkūns un viņa sieva Inija Trinkūniene, bet pārējie dalībnieki ir galvenokārt 17—25 gadus veci jaunieši. Tērpušies ar misiņa rotām izšūtos 10.—12. gadsimta lietuviešu arheoloģiskajos tērpos, kopa ar tradicionālajiem baltu tautas mūzikas instrumentiem — kanklēm, dūdām, bungām un skudučiem — galvenokārt rekonstruē seno baltu izpildīto mūziku.
Kūlgrinda ir piedalījusies dažādos tautas mūzikas festivālos (piemēram, Mėnuo Juodaragis), arheoloģijas dienās un vēsturiskos svētkos Lietuvā un ārpus tās (Spānijā, Polijā, Vācijā u.c.), kā arī rīko tradicionālās lietuviešu vedības, bedības un kristības.
Džeremijs Smits
Džeremijs Smits (en, zh,, dzimis ) ir ASV dzimis Ķīnas hokejists, spēlē vārtsarga pozīcijā. Kopš 2019. gada Smits pārstāv KHL komandu Pekinas "Kunlun Red Star". 2007. gada NHL draftā Smitu ar kopējo 54. numuru otrajā kārtā izvēlējās Našvilas "Predators".
Iepriekš spēlējis AHL komandās Milvoki "Admirals", Springfīldas "Falcons", Providensas "Bruins", Aiovas "Wild", Sanantonio "Rampage", Šarlotas "Checkers" un Bridžportas "Sound Tigers", kā arī NHL komandā Kolorādo "Avalanche".
Pārstāvējis Ķīnas hokeja izlasi 2022. gada ziemas olimpiskajās spēlēs.
Ingus Pētersons
Ingus Pētersons (dzimis Gulbenē) ir latviešu operdziedātājs, tenors. No 1979. līdz 1983. gadam darbojies popmūzikā.
Biogrāfija
Ingus Pētersons dzimis 1959. gadā Gulbenē sporta trenera Aleksandra Pētersona, 5. un 6. Saeimas deputāta un ārstes ģimenē. Piecu gadu vecumā ģimene pārcēlusies uz Saulkrastiem.
Mācījies Saulkrastu vidusskolā, mūzikas pamatus apguvis Zvejniekciema mūzikas skolā un Cēsu Alfrēda Kalniņa mūzikas vidusskolā. Pabeidzis Jāzepa Mediņa mūzikas vidusskolu Rīgā.
Jau vidusskolā Ingus Pētersons sāka dziedāt Valmieras estrādes ansamblī, kura sastāvā kādā konkursā viņu ievēroja Raimonds Pauls. Sekoja uzaicinājums dziedāt Radio un televīzijas vieglās estrādes mūzikas orķestrī, kurā darbojoties Pētersons kļuva par populāru estrādes dziedātāju. Laika posmā no 1979. līdz 1982. gadam Pētersons ierakstījis vairākas populāras dziesmas sadarbībā ar R. Paulu, Uldi Stabulnieku, Ivaru Vīgneru un citiem komponistiem. Populārākās dziesmas "Mikrofona" aptaujā: "Nenes zvaigznes istabā" (1979, 5. vieta), "Par nesatikšanos" (1980, 5. vieta), "Ar mīlestības pinekļiem" (1981, 5. vieta), "Nav mīla jāmeklē" (1982, 10. vieta), "Akas" (1982, 15. vieta).
Vēl mācoties Valsts konservatorijā, Pētersons pameta estrādi un pilnībā pievērsās operas žanram. Kā operdziedātājs uzstājies Londonas, Stokholmas, Oslo, Prāgas, Ķīles, Grācas, Vupertāles un citos operteātros.
Personīgā dzīve
Laulībā ar flautisti Ditu Krenbergu dzimusi meita Marta Līna.
Fransuā Anrī Pino
Fransuā Anrī Pino (fr; dzimis ) ir franču uzņēmējs, miljardieris, luksusa uzņēmumu grupas Kering priekšsēdētājs un izpilddirektors kopš 2005. gada un Groupe Artémis prezidents kopš 2003. gada.
Viņa vadībā Kering kļuva par luksusa preču grupu. Pino pieder modes nami Alexander McQueen, Gucci un Saint Laurent. Žurnāls Forbes novērtējis, ka Pino ģimenes bagātība lēšama 35 miljardu dolāru apmērā. Pino ģimene ziedojusi 100 miljonu EUR Parīzes Dievmātes katedrāles atjaunošanai pēc ugunsgrēka Parīzes Dievmātes katedrālē 2019. gadā.
Viņš ir precējies ar aktrisi Salmu Hajeku.
Dzeltenā bērzlape
Dzeltenā bērzlape (Russula claroflava) ir bērzlapju ģints bazīdijsēne. Tā ir sastopama Eiropā un Ziemeļamerikā mitros lapu koku un jauktā tipa mežos, visbiežāk bērzu birzīs. Tā biežāk aug dīķu vai grāvju tuvumā, sfagnu sūnās, tomēr nereti ir sastopama arī sausās vietās. Dzeltenā bērzlape ir ļoti izplatīta ēdamā sēne, to var ēst bez novārīšanas.
Sēnei līdzīgā suga ir okerdzeltenā bērzlape, kas arī ir ēdama sēne, tomēr tai ir sīva garša un to ir nepieciešams novārīt.
Halmstads BK
Halmstads BK ir profesionāls Zviedrijas futbola klubs no Halmstades. Dibināts 1914. gadā, pašlaik spēlē Allsvenskan, Zviedrijas futbola augstākajā līgā. Komanda ir četras reizes izcīnījusi Zviedrijas čempiontitulu, kā arī vienreiz ieguvusi Zviedrijas kausu. Mājas spēles aizvada Örjans Vall stadionā.
Plieņupīte (upe)
Plieņupīte ir Daugavas kreisā krasta pieteka Aizkraukles un Ogres novados.
Tek ziemeļrietumu virzienā. Ietek Daugavā pie Plieņu mājām. Pašā grīvā upi šķērso valsts autoceļš P85 (Rīgas HES — Jaunjelgava).
Hadersleva
Hadersleva (dk, ) ir pilsēta Dānijā, Dienviddānijas reģionā. 2019. gadā pilsētā dzīvoja 22 011 iedzīvotāji. Pilsētā bāzējas futbola klubs SønderjyskE Fodbold, kas spēlē Dānijas Superlīgā.
Sadraudzības pilsētas
Haderslevai ir sadraudzības attiecības ar šādām pilsētām:
Ustje (Dagdas pagasts)
Ustje ir ciems Dagdas pagastā, Dagdas novadā. Atrodas 271 km attālumā no Rīgas.
Ciema apkārtnē atrodas Dagdas ezers.
Tarčilova
Tarčilova ir ciems Zilupes novada Pasienes pagastā. Izvietojies pagasta ziemeļrietumos 3,5 km no pagasta centra Pasienes, 14,3 km no novada centra Zilupes un 314,2 km no Rīgas.
Apdzīvotā vieta izvietojusies netālu no autoceļa V515 (Jonički–Pasiene).
Mindenki
Mindenki ir Ungārijas īsfilma. Īsfilmas režisors un scenārija autors ir Krištofs Deāks. Darbība norisinās 1991. gadā, un stāsts ir par meiteni, kura pārceļas uz mācībām jaunā pamatskolā, kur kļūst par kora dalībnieci, kas iegūst koru skates balvu. 2017. gadā filma ieguva Amerikas Kinoakadēmijas balvu kategorijā "Labākā īsfilma".
Šuškova
Šuškova ir ciems Ludzas novada Pasienes pagastā. Izvietojies pagasta austrumu daļā 11 km no pagasta centra Pasienes, 22,5 km no Zilupes un 321,7 km no Rīgas.
Apdzīvotā vieta izvietojusies pie autoceļa P52 (Ploski—Zilupe—Šķaune—Ezernieki) un V518 (Šuškova—Beļejova), Plisunkas upes kreisajā krastā.
Tetramorfs
Vēsture
Jau senatnē cilvēks laiku vai telpu mēdza dalīt četrās daļās, piemēram – četros gadalaikos, četrās debespusēs, personificējot un attiecinot arī cilvēciskas īpašības uz tiem. Tāpat arī mitoloģijā atrodami piemēri dažādu dzīvnieku elementu apvienošanai vienā tēlā, piemēram, Ēģiptes, Grieķijas un Babilonijas sfinksas attēlojot kā vēršus ar putna spārniem, lauvas ķepām un cilvēku sejām. Jūdu - kristiešu teoloģijā Tetramorfs ir spārnots radījums no Vecās Derības Ecēhiēla vīzijas
''Es redzēju piepeši nāca stipra vētra no ziemeļiem,pacēlās liels mākonis ar uguni, ''tam bija spožums visapkārt un pašā vidū spulgoja kaut kas kā spilgti mirdzošs metāls. ''Tam vidū bija redzami četri dzīviem radījumiem līdzīgi veidojumi tie bija cilvēkiem līdzīgi tēli. ''Bet ikvienam no tiem bija četras sejas un četri spārni. Viņu kājas bija taisnas, ''un viņu kāju pēdas bija kā teļa nagi un laistījās kā nogludināts varš. Zem viņu spārniem bija cilvēka rokas uz visām četrām pusēm.Visiem četriem bija katram sava seja un savi spārni.Visi viena tēla spārni bija salikti kopā cits pie cita. ''Iedami tēli negrieza seju atpakaļ, bet katrs gāja taisni uz priekšu.Viņu seja bija šāda priekšpusē tiem bija cilvēka seja, labajā pusē lauvas seja visiem četriem, kreisajā pusē vērša seja visiem četriem un iekšpusē ērgļa seja visiem četriem. Viņu sejas bija vērstas un spārni bija izplesti uz augšu, katram tēlam divi, kas saskārās ar blakustēlu spārniem, un divi apsedza katram viņa ķermeni. Tie ikviens gāja taisni uz priekšu, tie gāja neatskatīdamies, kurp gars tos dzina.Šo dzīvo tēlu izskats bija kā kvēlojošas ogles, kā lāpu spožums: to uguns spulgoja dzīvo tēlu starpā.Ugunij bija spilgts spožums, no uguns izšāvās zibeņi.Dzīvie tēli šaudījās šurpu turpu un izskatījās kā zibeņi. Tuvāk aplūkojot dzīvos tēlus, es redzēju četrus riteņus zemē, pa vienam katra tēla priekšā. (Eceh. 1.nod. 4. - 15.). ''
Tetramorfs tiek attēlots ar četrām sejām - cilvēka, lauvas, vērša un ērgļa. Jaunajā Derībā Tetramorfs ir minēts Atklāsmes grāmatā, kur tas tiek attēlots kā četri apokaliptiski radījumi (lat. Quattuor Animalia), kas ir četri Dieva troņa sargi.
''Goda krēsla priekšā kā stikla jūra, līdzīga kristālam. Goda krēsla vidū un goda krēslam apkārt četras dzīvas būtnes pilnas acīm, no priekšas un muguras puses. Pirmā līdzīga lauvam, otra līdzīga vērsim, trešai kā cilvēka seja un ceturtā līdzīga skrejošam ērglim. Un četras dzīvas būtnes, kam katrai pa seši spārni, kas pilni acīm visapkārt un iekšpusē un bez mitēšanās dienu un nakti sauc: "Svēts, svēts, svēts Kungs Dievs, Visuvaldītājs, kas bija, kas ir un kas nāks"(Atkl.4, 6 - 8)''
Vēlāk šie dzīvnieki tiek interpretēti kā simbols četriem evaņģēlistiem un termins Tetramorfs tiek izmantots, lai apzīmētu to simbolisko attēlojumu. Tetramorfa četras radības (sejas) kopš 2.gs. kļūst par evaņģēlistu klasiskā attēlojuma simboliem. Visbiežāk (piem. Sv.Hieronīma un vēlāko komentētāju darbos) Matejs tiek attēlots kā cilvēks, Marks kā lauva, Lūkas kā vērsis/ teļš, Jānis kā ērglis. Taču baznīctēvu darbos sastopami arī citi evaņģēlistu Mateja, Marka un Jāņa apzīmējumi:
Kopš 7.gs. Sv. Hieronīma evaņģēlistu simboliskais sadalījuma variants kļūst par obligāto Rietumu kristietībā. Kopš Patriarha Nikona reformas laikiem (no 1666.gada) arī Krievijas Pareizticīgā baznīca lieto šo Sv.Hieronīma evaņģēlistu simbolisko sadalījumu, taču vecticībnieki pieturas pie Sv. Ireneja lietotajiem evaņģēlistu apzīmējumiem.
Sv. Hieronīms komentārā par Ecehiēla grāmatu pamato šos evaņģēlistu simboliskos apzīmējumus. Matejs tiek asociēts ar cilvēka (eņģeļa) tēlu, jo viņš savā evaņģēlijā vairāk attēlojis tieši Kristus cilvēcisko dabu. Marks saistīts ar lauvas tēlu, jo viņš evaņģēlijā attēlojis Kristus kā valdnieka īpašības. Lūka tiek asociēts ar vērsi (teļu), kas ir upurējamā dzīvnieka simbols, jo viņš uzsvēris Kristus kā garīdznieka būtību, kas nozīmē upuri citu labā. Jānis tiek asociēts ar ērgli, lai uzsvērtu viņa ticības augsto lidojumu. Sv. Hieronīms arī saista četrus dzīvniekus ar četrām debess pusēm, četriem elementiem, četriem gadalaikiem.
Gregors Lielais uzskatīja ka Tetramorfs ir Kristus simbols tā zemes dzīves dažādos posmos. Kristus dzimis kā cilvēks (incarnio), pieņēmis nāvi kā upurējams vērsis (passio), augšāmcēlies kā lauva (resurrectio), uzņemts debesīs kā ērglis (ascensio).
Tetramorfs tiek lietots arī kā vienotā Evaņģēlija (Dieva Vārda) simbols.
Analoģijas citās tradīcijās
Pasaules tautu mitoloģijā vairākkārt sastopami mitoloģisku dzīvnieku četrotne, kas personificē laika un telpas sadalījuma četras daļas, veicot laika un telpas četrdaļīgās struktūras sakārtošanu un aizsardzību pret haosu.
Raiens Sprouls
Raiens Sprouls (en, ) ir Kanādā dzimis Ķīnas hokejists, spēlē aizsarga pozīcijā. Kopš 2019. gada Sprouls pārstāv KHL komandu Pekinas "Kunlun Red Star". 2011. gada NHL draftā Sproulu ar kopējo 55. numuru otrajā kārtā izvēlējās Detroitas "Red Wings".
Iepriekš pārstāvējis AHL komandas Grandrepidsas "Griffins", Hartfordas "Wolf Pack", Toronto "Marlies", Lavālas "Rocket" un Hēršijas "Bears", kā arī NHL komandas Detroitas "Red Wings" un Ņujorkas "Rangers".
Ķīnas hokeja izlases sastāvā piedalījies 2022. gada ziemas olimpiskajās spēlēs.
Skylab
Skylab bija ASV pirmā orbitālā stacija, ko Nacionālā aeronautikas un kosmosa administrācija (NASA) palaida 1973. gadā. Staciju apmeklēja trīs ekspedīcijas. 1979. gadā Skylab nogāja no orbītas un sadega Zemes atmosfērā.
Konstrukcija
Kosmiskā stacija tika veidota uz nesējraķetes Saturn V trešās pakāpes S-IVB (sērijas numurs 212) bāzes. Raķešpakāpes iekšiene tika iekārtota piemērota dzīvošanai. Ārpuse bija pārklāta ar siltumizolācijas un mikrometeorīdu aizsardzības pārklājumu.
Stacija sastāvēja no piecām daļām:
Stacijas resursi nodrošināja trīs apkalpes locekļu uzturēšanos 84 diennaktis.
Lidojuma gaita
Skylab tika palaista 17:30 UTC ar modificētu nesējraķeti Saturn V no  Kenedija kosmosa centra Kanaveralas zemesragā. Pēc stacijas ievadīšanas orbītā izrādījās, ka ir atdalījies mikrometeorīdu aizsardzības pārklājs. Tas savukārt ir norāvis vienu saules bateriju paneli, bet otru nosprostojis tā, ka tas nav atvēries. Stacijā bija kritiski zema temperatūra un nedarbojās termoregulācija.
Pēc sākotnējā plāna diennakti pēc Skylab palaišanas būtu startējusi pirmā ekspedīcija ar apkalpi Čārlzs Konrāds, Džozefs Kervins un Pols Veics. Lai glābtu staciju, īsā laikā tika izgatavots ekrāna aizvietotājs — pārklājs uz četriem izvēršamiem stieņiem.
Pirmā ekspedīcija Skylab 2 (Konrāds, Kervins un Veics) startēja. Triju ārpuskuģa aktivitāšu laikā kosmonauti izvērsa iestrēgušo saules bateriju paneli un uzstādīja siltumaizsardzības pārklāju.
Otrā ekspedīcija Skylab 3 (Elans Bīns, Ouens Geriots un Džeks Lousma) sākās 1973. gada jūlijā un ilga 59 dienas. Apkalpe veica zinātniskos eksperimentus medicīnā, bioloģijā, Saules un Zemes novērojumus, u.c. Veiktas trīs iziešanas kosmosā, uzstādot otro siltumaizsardzības pārklāju un veicot citus uzdevumus.
Trešā ekspedīcija Skylab 4 (Džeralds Kerrs, Edvards Gibsons un Viljams Pougs) sākās 1973. gada novembrī un ilga 84 dienas. Veiktas četras iziešanas kosmosā.
2046. gads
2046. gads būs parastais gads, kas pēc Gregora kalendāra sāksies pirmdienā.
Skylab
Pilotējamo lidojumu uz Skylab kopsavilkums
Pēc 1974. gada aprēķiniem Skylab noturētos orbītā līdz 1980. gadu sākumam. Pieaugušās Saules aktivitātes dēļ Zemes atmosfēra izpletās, tādējādi stacijas orbītas augstums samazinājās straujāk. 1977. gada beigās NORAD prognozēja Skylab noiešanu no orbītas 1979. gada vidū. Lai arī NASA plānoja Space Shuttle pirmo lidojumu 1978. gadā, tā izstrāde aizkavējās, un vairs nebija cerību pacelt Skylab augstākā orbītā.
Skylab no orbītas nogāja 1979. gada 11. jūlijā. Dažas stundas pirms tam lidojuma vadības kontrolieri noorientēja staciju tā, lai minimizētu risku tās nokrišanai uz apdzīvotiem rajoniem. Ieiešana atmosfēras blīvajos slāņos notika aptuveni 16:37 UTC. Stacijas nesadegušās daļas nokrita Rietumaustrālijā, uz dienvidrietumiem no Pērtas.
Ungārijas Tautas Republika
Ungārijas Tautas Republika (hu) bija PSRS dominēta Austrumu bloka valsts, kas pastāvēja no 1949. gada 20. augusta līdz 1989. gada 23. oktobrim.
Izveidošana
Pēc Sarkanās armijas iebrukuma Ungārijas Karalistē 1944. gadā, tika izveidots militārās okupācijas režīms, kurš sāka kontrolēt Ungārijas Republikas (1946-49) iekšpolitiku, lai nodrošinātu komunistu nākšanu pie varas.
1946. gada 1. februāri oficiāli tika izbeigta monarhijas pastāvēšana un pasludināta parlamentāras republikas izveidošana. Ungārija zaudēja visas pēc 1938. gada iegūtās zemes un PSRS anektēja daļu Aizkarpatu Ukrainas. Ungāriju arī bija spiesti pamest vismaz 250 000 etnisko vāciešu.
1947. gada februārī komunisti sāka citu partiju vadītāju arestus, taču 1947. gada augusta vēlēšanās spēja iegūt tikai 22,25% balsu, lai arī kļuva par lielāko partiju parlamentā. Turpmākajos mēnešos komunisti arestēja pārējo partiju līderus, piespiežot partijām izbeigt savu darbību, un 1948. gada jūnijā uzspieda sociāldemokrātiem apvienošanos ar komunistiem, izveidojot turpmāk valdošo Ungārijas Darbaļaužu partiju Mātjāša Rakoši vadībā.
1949. gada maija vēlēšanās piedalījās tikai viens komunistu koalīcijas saraksts, kas ieguva 95% balsu. 1949. gada 18. augustā parlaments pieņēma jaunu konstitūciju, kas pasludināja strādnieku un zemnieku valsts, Ungārijas Tautas Republikas izveidošanu.
Staļinisms un revolūcija
Līdz 1956. gadam valstī valdīja staļinisks režīms Mātjāša Rakoši vadībā. 1948. gadā, pēc PSRS un Dienvidslāvijas attiecību saraušanas, Rakoši sāka plašu partijas tīrīšanu un oponentu paraugprāvas. Tīrīšanu laikā uz trim gadiem tika arestēts, spīdzināts un pazemots arī nākamais republikas vadītājs Janošs Kadars. Kopumā ap 150 000 partijas biedru tika arestēti, 2000 nošauti. Papildus, ap 700 000 ungāru tika pakļauti arestiem un 5000 nošauti. Valstī notika aktīva šķiru cīņa, 1951. gada maijā-jūnijā ap 12 700 aristokrātisko un bagāto ģimeņu pārstāvji tika deportēti no Budapeštas un nomitināti lauku ciematos vai darba nometnēs.
Zemniekiem tika uzspiesta kolektivizācija un uzsākta industrializācijas projektu īstenošana. Gandrīz visi privātie uzņēmumi tika nacionalizēti, un 1949. gada decembrī gandrīz 99% strādājošo jau strādāja valsts uzņēmumos. 1949. gada janvārī Ungārija iestājas Savstarpējās ekonomiskās palīdzības padomē.
Pēc Staļina nāves, 1953. gada Berijas-Maļenkova valdīšanas mēneši nesa ievērojamas pārmaiņas Ungārijā. 27.-28. jūnija partijas plēnumā Rākoši zaudēja premjerministra amatu, ko ieņēma Imre Naģs, kas ieviesa virkni liberālu reformu - beidzās terors un sākās politieslodzīto atbrīvošana. Naģs apstādināja daudzus lielos industrializācijas projektus un vairāk koncentrējās uz vieglās rūpniecības attīstību; zemniekiem tika atļauts atstāt kolhozus un līdz 1953. gada decembrim puse zemnieku tos bija pametuši. Tika paaugstinātas valsts pārtikas iepirkuma cenas.
Pēc Lavrentija Berijas krišanas PSRS atjaunojās konservatīvais kurss, ko izmanto Rakoši, lai gāztu Naģi. 1955. gada 9. martā Naģi saņēma Darbaļaužu partijas Centrālkomitejas nosodījumu, 18. aprīlī tika atbrīvots no amata un izslēgts no partijas. Par premjerministru tika iecelts Rākoši uzticīgs kandidāts, taču PSRS aizsāktās de-staļinizācijas dēļ 1956. gada 18. jūlijā Rākoši tika atbrīvots no visiem amatiem. 3. oktobrī Darbaļaužu partijas Centrālkomiteja reabilitēja virkni Rakoši tīrīšanās nogalināto politiķu un partijā no jauna uzņēma Imri Naģi.
23. oktobrī sākās Ungārijas revolūcija, kuras apspiešanai 4. novembrī valstī iebruka Padomju armija.
Kadara ēra
Pēc revolūcijas apspiešanas par valsts vadītāju ar PSRS atbalstu kļuva Janošs Kadars. Lai arī pret revolucionāriem tiek izvērsti plaši aresti, tikai ap 400 tika nošauti. Kadars nebija staļinists un stabilizēja valsti, pasludinot saukli "kas nav pret mums, ir ar mums". Darbaļaužu partijas vietā tika izveidota Ungārijas Sociālistiskā Strādnieku partija. Jau uzreiz pēc revolūcijas apspiešanas tika izveidota ekonomisko reformu komisija, kas ieteica liberalizēt staļinisko ekonomikas modeli. Lai arī 1957. gada jūlijā valstī atsākās kolektivizācijas kampaņa, turpmāk valsts produktus no kolhoziem iepirka par tirgus cenām un zemniekiem tika atstātas piemājas saimniecības.
1961. gada 13. septembrī Kadars, papildus partijas vadībai, atkal uzņēmās premjerministra pienākumus un atbrīvoja no amatiem vairākus konservatīvos politiķus. No ieslodzījuma tika atbrīvoti daudzi revolūcijas dalībnieki, un režīms turpmāk kļuva aizvien liberālāks.
1964. gada decembrī partijas Centrālkomiteja apstiprināja ekonomikas reformu plānošanas sākšanu, un 1966. gada maijā tika ieviests Jaunais Ekonomikas Mehānisms, kas liberalizēja centralizēto plānošanas modeli, ieviesa zināmu ekonomisko brīvību un izvirzīja par mērķi ražot uz Rietumiem eksportējamus produktus. Plāna izpildes vietā uzņēmumu galvenais uzdevums kļuva strādāt ar peļņu. Ungārijas modelis kļuva pazīstams kā "gulaša sociālisms". 1972. gada novembrī Kadars bija spiests pakļauties nozares un partijas spiedienam un veikt izmaiņas, lai ar valsts finansiālu atbalstu turpmāk mākslīgi uzturētu lielo un neefektīvo valsts ražošanas uzņēmumu darbību un nodrošinātu to darbiniekus ar algām. Lai arī šajās rūpnīcās tika ražots vairāk nekā 50% no Ungārijas industriālās produkcijas, ilgermiņā šāds modelis nebija dzīvotspējīgs. 1973. gada naftas krīze un ekonomiskais satricinājums pasaulē atkal noveda pie lielākas valsts kontroles pār uzņēmumiem, lai nodrošinātu to darbību. Par spīti daļējam liberālismam, valsts sociālistiskā ekonomika nebija dzīvotspējīga, strādāja ar zaudējumiem un veicināja ārējā parāda pieaugumu. 1978. gadā Ungārijas ārējais parāds bija 7,5 miljardi ASV dolāru. 1980. gadā tas bija jau 9,1 miljardi dolāru. Sākot ar 1978. gadu atkal atsākās reformu kurss, kas vērsts uz to, lai samazinātu valsts subsīdijas ražošanai un atjaunotu reālo attiecību starp ražošanas izmaksām un produkta gala cenu tirgū. Lielie uzņēmumi tika sadalīti mazākos, kas vieglāk adaptējas tirgum. 1982. gadā tika atļauti mazie privātie uzņēmumi sabiedrisko pakalpojumu un ēdināšanas sfērā.
Parlamenta sesijā no 16. līdz 20. oktobrim tika veiktas konstitūcijas izmaiņas, kas likvidēja Ungārijas Tautas Republiku, ieviesa daudzpartiju sistēmu un tiešās Valsts Prezidenta vēlēšanas.
Astrīda Menksa
Astrīda Menksa (dzimusi 1946. gadā) ir ASV latviete, viena no pasaulē bagātākajiem cilvēkiem, amerikāņu investora Vorena Bafeta otrā sieva.
Viņi ir kopā kopš 1978. gada. A. Menksa strādāja par viesmīli kokteiļbārā līdz satika Vorenu Bafetu. Precējušies 2006. gadā.
Historisms (valodniecībā)
Historisms ir vecvārds, kuram ir novecojuši un zuduši apzīmētie jēdzieni. Daudzi no historismiem ir kļuvuši par vēstures terminiem.
Historismiem nav sinonīmu mūsdienu valodā, runājot par vēsturiskām tēmām lieto historismus. Tos lieto arī daiļliteratūrā, dzejā, runājot par agrāko laiku parādībām un notikumiem, ar kuriem mūsdienās vairs nesaskaras. Ar sabiedrības vēsturi ir saistīti šādi vārdi kā komjaunietis, muiža, klaušas, ģilde, rāte, dzimtcilvēks, dzimtbūšana, cunfte.
Bredlijs Kūpers
Bredlijs Čārlzs Kūpers (en; dzimis ) ir amerikāņu aktieris un producents.
Izglītību ieguvis Džordžtaunas Universitātē, kuru pabeidza 1997. gadā ar bakalaura grādu angļu valodā. 2000. gadā Kūpers ieguva maģistra grādu aktiermākslā, studējot Aktieru drāmas studijā universitātē The New School.
Aktiera karjeru uzsāka 1999. gadā ar lomu TV seriāla "Sekss un lielpilsēta" vienā sērijā. Viņa pirmā kinoloma bija filmā "Karstā amerikāņu vasara" 2001. gadā. Kļuva pazīstams ar lomām filmās "A komanda", "Blakusparādības", "Paģiras", "Paģiras 2" un "Paģiras 3". 2011. gadā žurnāls People viņu nosauca par "seksīgāko dzīvo cilvēku".
Kūpers guvis atzinību ar lomām filmās "Optimista stāsts" (2012), "Amerikāņu afēra" (2013), "Amerikāņu snaiperis" (2014) un "Zvaigzne ir dzimusi" (2018). Septiņas reizes nominēts Amerikas Kinoakadēmijas balvai – par lomām katrā no šīm filmām, kā arī kā viens no producentiem ("Amerikāņu snaiperis" un "Zvaigzne ir dzimusi"), un kā viens no scenārija autoriem par labāko adaptēto scenāriju ("Zvaigzne ir dzimusi").
Par oriģinālmūziku filmai "Zvaigzne ir dzimusi" Kūpers saņēmis BAFTA kino balvu (kopā ar Lady Gaga un Lukasu Nelsonu). Par dziesmas Shallow izpildījumu šajā filmā kopā ar Lady Gaga saņēmis Grammy balvu – kategorijā "Labākais popa dueta vai grupas izpildījums".
Leonīds Judasins
Leonīds Judasins (he; ru; dzimis Ļeņingradā) ir Krievijā dzimis Izraēlas starptautiskais lielmeistars šahā (1990).
Biogrāfija
1984. gadā uzvarējis Ļeņingradas pilsētas šaha čempionātā. 1984. gadā PSRS komandas Trud sastāvā uzvarējis Eiropas šaha kluba kausa izcīņā. 1989. gadā uzvarējis Ļeņingradas starptautiskajā šaha turnīrā. Piecas reizes piedalījies PSRS šaha čempionātu finālos (1981, 1986, 1988, 1990, 1991). Labāko rezultātu sasniedzis 1990. gadā Ļeņingradā, kad dalījis 1.-4. vietu un pēc papildu koeficienta ieņēmis 2. vietu.
Par panākumiem turnīros FIDE 1982. gadā Judasinam piešķīrusi starptautiskā meistara (IM), bet 1990. gadā - starptautiskā lielmeistara (GM) nosaukumu.
Pēc PSRS sabrukuma pārcēlies uz dzīvi Izraēlā. 1994. gadā kļuvis par Izraēlas šaha čempionāta uzvarētāju. 1996. gadā atkārtojis šo panākumu. Daudzu starptautisko šaha turnīru uzvarētājs, tajā skaitā Pamplonā (1990, 1991 - kopā ar Migelu Iljeskasu), Redžo nell'Emīlijā (1998, 2000), Atēnās Ano Liosia Open (2001).
Divas reizes piedalījies Pasaules šaha čempiona izcīņas ciklos. 1990. gadā Manilā starpzonu turnīrā izcīnījis 9. vietu un iekļuvis pretendentu skaitā. 1991. gadā Rīgā pretendentu mačā pret Vasiļu Ivančuku cietis sagrāvi ar ½:4½. 1993. gadā Bīlē starpzonu turnīrā ieņēmis 6. vietu un atkal iekļuvis pretendentu skaitā. 1994. gadā pretendentu maču 1. kārtā piekāpies Vladimiram Kramņikam ar 2½:4½.
Pārstāvējis PSRS un Izraēlas komandas lielākajos komandu šaha turnīros:
Kopš 2000. gadu sākuma pārcēlies uz dzīvi ASV. Ir pazīstams kā Bruklinas šaha akadēmijas treneris.
Džārviss Varnado
Džārviss Lamars Varnado (en; dzimis ) ir amerikāņu basketbolists, spēlē spēka uzbrucēja un centra pozīcijās. Pašlaik (2013) pārstāv NBA klubu Maiami "Heat".
Spēlējis NCAA, kur pārstāvēja Misisipi štata universitātes basketbola komandu. 2010. gada NBA draftā viņu Maiami "Heat" izraudzījās ar kopējo 41. kārtas numuru otrajā kārtā, tomēr NBA debitējis 2012.—2013. gada sezonā Bostonas "Celtics" sastāvā. Pirms tam spēlējis Itālijā, Izraēlā un NBA D-līgā. 2013. gada janvārī parakstīja līgumu ar Maiami "Heat", tomēr 2012.—2013. gada sezonas laikā vēl tika nosūtīts uz D-līgu. "Heat" sastāvā ir izcīnījis 2012.—2013. gada sezonas NBA čempiontitulu.
Ilze Rubene
Ilze Rubene (dzimusi Rīgā kā Ilze Ramane, mirusi  Rīgā) bija Latvijas šahiste, starptautiskā meistare. Šahu sākusi spēlēt 14 gadu vecumā. 1975. gadā izpildījusi meistarkandidātes normu, bet 1979. gadā, uzvarot spēcīgā Jūrmalas turnīrā, izpildījusi meistares normu. Viena no vadošajām Latvijas šahistēm 1970.-1990. gados, vairākkārt uzvarējusi vai ierindojusies godalgotās vietās Latvijas sieviešu šaha čempionātos. Beigusi Rīgas Politehnisko institūtu (tagad Rīgas Tehnisko universitāti). No 1992.gada līdz 2002.gadam pārsvarā dzīvojusi Zviedrijā. Gājusi bojā autoavārijā.
Karstā amerikāņu vasara
"Karstā amerikāņu vasara" (en) ir 2001. gada ASV komēdija, kuras režisors un viens no scenārija autoriem ir Deivids Veins. Galvenās lomas atveido Mollija Šanona, Pols Rads, Kristofers Meloni, Deivids Haids Pīrss, Žanīna Garofalo un Maikls Šovalters. Filmas pirmizrāde notika.
Ustje (Istras pagasts)
Ustje ir ciems Istras pagastā, Ludzas novadā. Atrodas 326 km attālumā no Rīgas.
Karstā amerikāņu vasara
Filmas sižets notiek 1981. gada vasarā, kādas nometnes pēdējā dienā. Padomdevēju grupa cenšas līdz dienas beigām pabeigt savus nepabeigtos darbus.
Ustje (Istras pagasts)
Ciema apkārtnē atrodas Plisūns.
Saltais grāvis
Saltais grāvis ir Kašurgas labā krasta pieteka Ogres novada Birzgales pagastā.
Tek austrumu-ziemeļaustrumu virzienā, mežainā apvidū. Ietek Kašurgā pie Kalna Robežnieku mājām.
Tiuļova
Tiuļova (ltg) ir ciems Zilupes novada Pasienes pagastā. Izvietojies pagasta dienvidaustrumu daļā 13,9 km no pagasta centra Pasienes, 25,3 km no novada centra Zilupes un 324,6 km no Rīgas.
Arhaisms
Arhaisms (no grc (archaios) — 'sens, senlaiku') leksikoloģijā ir vecvārds, kura apzīmētais jēdziens ir saglabājies līdz mūsdienām, bet tagad tā nosaukšanai izmanto citu vārdu, piemēram, nēzdogs "mutauts, kabatlakats", secen "garām", kamieši "pleci", diet "dejot". Arhaismus daudz lieto rakstnieki, lai padarītu daiļradi senatnīgāku un ar svinīgāku noskaņu.
Vispārīgā nozīmē
Vispārīgā nozīmē ar jēdzienu "arhaisms" var tikt raksturots jebkura parādība, kas ir veclaiku palieka vai novecojusi parādība.
Dzeltenais Kristus
Dzeltenais Kristus (fr), ir franču gleznotāja Pola Gogēna 1889. gadā Pontavēnā radīta eļļas krāsas glezna. Kopā ar Zaļo Kristu to uzskata par vienu no svarīgākajiem darbiem simbolisma glezniecībā.
Gleznas tapšana
Gogēns pirmoreiz Pontavēnu apmeklēja 1886. gadā. Ciematā viņš atgriezās 1888. gada sākumā, lai paliktu tur līdz oktobra vidum, kad viņš devās uz Arlu, lai pievienotos Vinsentam van Gogam uz nedaudz vairāk kā diviem mēnešiem. 1889. gada sākumā viņš bija atpakaļ Pontavēnā un palika tur līdz 1890. gada pavasarim. Ciematu 1889. gadā viņš pameta tikai, lai apmeklētu Pasaules izstādi Parīzē un kopā ar domubiedriem rīkotu Volpini kafejnīcā izstādi "Simbolisti un sintētisti". Drīz pēc atgriešanās viņš uzgleznoja Dzelteno Kristu. Dzeltenā Kristus tēlu iedvesmojusi koka skulptūra — 17. gadsimta darbs, kas atrodas Tremalo kapelā pie mājas, kur Gogēns bija apmeties.
Apraksts
Dzeltenais Kristus ir simbolisks darbs, kas parāda Jēzus Kristus sišanu krustā, kas notiek 19. gadsimta Ziemeļfrancijā, kur trīs bretoņu sievietes sapulcējušās lūgšanai. Gogēns izmanto treknas līnijas, lai izceltu tēlus un ēnojumu izmanto tikai sievietēm. Ainavas rudenīgā krāsu palete ar dzelteno, sarkano un zaļo atspoguļo Kristus tēlā dominējošo dzelteno krāsu. Gleznā izmantotās treknās kontūras un formu plakanums ir tipiskas kluazonisma stilam. Jēzus galva ir līdzīga galvai Gogēna darbā "Kristus Olīvu dārzā".
Vēlāk Dzeltenā Kristus tēls atkal parādījās Gogēna darbā kā glezna, tas spoguļattēlā parādās darbā "Pašportrets ar Dzelteno Kristu", kurā parādās zināma līdzība starp Jēzus seju un mākslinieku. Gogēns, kurš tiek kritizēts, šķiet, parāda paralēles starp Jēzu un mākslinieka ciešanām.
Īpašnieki
Gogēns gleznu nesūtīja savam tirdzniecības pārstāvim Teo van Gogam, kam nepatika viņa reliģiskie darbi. Tā pēc kārtas bija viņa drauga Emila Šufenekera, mākslinieka Gistava Fajē un mākslas darbinieka Paula Rozenberga īpašumā. Nacistu iebrukuma laikā to nogādāja drošībā Bordo, bet tie to tomēr 1941. gadā gleznu ieguva. Pēc kara Rozenbergs darbu atguva un 1947. gadā to iegādājās Olbraita-Noksa mākslas galerija. Glezna šobrīd atrodas šajā galerijā Bufalo, Ņujorkas štatā, ASV.
Spānijas Museo Thyssen-Bornemisza kolekcijā atrodas ar zīmuli veidota gleznas skice, bet akvareļu versija kā Elizabetes Čepmenes dāvinājums ir nonācis Čikāgas Mākslas institūta īpašumā.
Pāvils V
Pāvests Pāvils V (, dzimis, miris ), īstajā vārdā Kamillo Borgeze (Camillo Borghese), bija Romas pāvests no līdz.
Kamillo Borgeze ir nācis no aristokrātiskas dzimtas, kas nesen pirms viņa dzimšanas bija pārcēlusies no Sjēnas uz Romu. 1596. gada 5. jūnijā pāvests Klements VIII iecēla viņu kardināla amatā.
Annas muiža
Annas muiža bija Zemgales muiža, kas atradās mūsdienu Dobeles novada Annenieku ciemā. Mūsdienās muižas apbūve ir vietējas nozīmes arhitektūras piemineklis. Apbūvē ietilpst kungu māja un klēts.
Vēsture
15. gadsimtā muižas teritorija atradās Slagūnes vakā. 1561. gadā, pēc Livonijas ordeņa sabrukuma, zemes nodotas Dobeles pilskunga Matiasa fon der Rekes Jaunpils novada valdījumā, kas vēlāk pārveidojās par Jaunpils draudzes novadu. 1711. gadā, pēc Lielā mēra epidēmijas, netālu no muižas uzcēla Annenieku baznīcu. Ap 1800. gadu Rekes uzsāka Annas muižas apbūvi, uzcēla muižas ēku un saimniecības ēku. 1850. gadā Annas muiža darbu uzsāka skola, kuru vadīja Irlavas semināra audzēknis Fr. Veinbergs.
Agrārās reformas gaitā 1920. gadā muižas zemi sadalīja jaunsaimniecībās, bet Reku dzimtas locekļi apmetās tuvējā Brūnu muižā, līdz 1939. gadā izbrauca no Latvijas. Ap to pašu 1920. gadu Annas muižu pārdēvēja par Anneniekiem. 1930. gadā muižas klēti pārbūvēja par pagasta Tautas namu.
Skots Tingls
Skots Deivids Tingls (Scott David Tingle, dzimis ) ir NASA astronauts.
Haitiešu valoda
Haitiešu valoda (Kreyòl ayisyen) ir uz franču valodas balstīta kreoliskā valoda, kas radusies Karību jūras valstī Haiti. Tiek lēsts, ka haitiešu valodu prot ap 12 miljoniem cilvēku, no kuriem lielākā daļa dzīvo Haiti. Valodā ir daudz aizguvumi ne tikai no franču valodas, bet arī no portugāļu, spāņu un tainu valodas, kā arī no Rietumāfrikas valodām. Haitiešu valoda ir pasaulē lielākā kreoliskā valoda pēc pratēju skaita.
Skots Tingls
1987. gadā Skots Tingls Dienvidaustrumu Masačūsetsas universitāte ieguva bakalaura grādu mehānikas inženierijā. 1988. gadā viņš Perdjū universitātē ieguva maģistra grādu mehānikas inženierijā ar specializāciju hidromehānikā un reaktīvajā kustībā.
2009. gada 29. jūnijā Skots Tingls tika iekļauts NASA 20. iesaukuma astronautu vienībā. Pēc astronautu vispārējās sagatavošanas kursa 2011. gada jūlijā viņš ieguva astronautu kvalifikāciju.
2016. gada 6. maijā Tingls oficiāli tika apstiprināts kosmosa kuģa Sojuz MS-06 pamatapkalpē kopā ar Aleksandru Skvorcovu un Ivanu Vagneru. 2016. gada septembrī Roskosmos pieņēma lēmumu 2017. gada pavasarī samazināt Krievijas apkalpi no trīs cilvēkiem uz diviem. Oktobrī veiktas izmaiņas apkalpēs, un Tingls pārcelts uz Sojuz MS-07 pamatapkalpi, kā arī esot Sojuz MS-06 dublieru apkalpē.
Tingls pirmo reizi devās kosmosā 2017. gada decembrī ar kosmosa kuģi Sojuz MS-07 kopā ar Antonu Škapļerovu un Norišigi Kanai. Viņš bija SKS 54. un 55. lidojuma inženieris. Lidojums kosmosā beidzās 2018. gada jūnijā.
Kosmisko lidojumu kopsavilkums:
Vecpils
Vecpils var būt:
2021. gada Daugavpils domes vēlēšanas
2021. gada Daugavpils domes vēlēšanas notika 2021. gada Latvijas pašvaldību vēlēšanu laikā. Atbilstoši likumam Daugavpils domes vēlēšanas tika plānotas ne vēlāk kā 2021. gada 5. jūnijā Latvijas pašvaldību vēlēšanu laikā.
Balsošanas sistēma
Latvijas Republikas pilsētas domes un novada domes vēlēšanu likums nosaka, ka pašvaldības ievēl vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes.
Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad domi ievēl uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem tad uz saīsinātu laiku — līdz nākamajām noteiktajām pašvaldību vēlēšanām.
Valstspilsētas pašvaldības domē ievēl 15 deputātus, ja iedzīvotāju skaits pilsētā pārsniedz 50 000.
Tiesības piedalīties Daugavpils domes vēlēšanās ir Latvijas un citu Eiropas Savienības dalībvalstu pilsoņiem, sākot no 18 gadu vecuma, kuriem ir reģistrēta dzīvesvieta Daugavpils administratīvajā teritorijā 90 dienas pirms vēlēšanu dienas, vai kuriem Daugavpils administratīvajā teritorijā pieder nekustamais īpašums.
Kandidātu saraksti
No 2021. gada 17. marta līdz 6. aprīlim konkrētos datumos notiek kandidātu sarakstu iesniegšana 5. jūnija Daugavpils domes vēlēšanām.
Tiesības piedalīties pašvaldību vēlēšanās kā deputātu kandidātiem bija Latvijas vai citu Eiropas Savienības dalībvalstu pilsoņiem, kuri vēlēšanu dienā bija sasnieguši vismaz 18 gadu vecumu un bija reģistrēti Latvijas vēlētāju reģistrā un uz kuriem neattiecās likumā noteiktie kandidēšanas ierobežojumi.
Lai kandidētu Daugavpils domes vēlēšanās, kandidātu saraksta iesniegšanas dienā deputāta kandidātam bija jāatbilst vismaz vienam no šiem nosacījumiem, — Daugavpilī ir jābūt reģistrētai dzīvesvietai bez pārtraukuma pēdējos 10 mēnešus, Daugavpilī ir jābūt nostrādājušam kā darba ņēmējam vai pašnodarbinātai personai vismaz pēdējos četrus mēnešus vai Daugavpilī ir jāpieder nekustamajam īpašumam.
S.P.A.L.
S.P.A.L., vairāk pazīstams kā SPAL (akronīms no Società Polisportiva Ars et Labor), ir Itālijas futbola klubs no Ferrāras. Dibināts 1907. gadā. Pašlaik spēlē Itālijas B sērijā.
Augstākais sasniegums ir 5. vieta 1959.—1960. gada sezonā. 1962. gadā komanda iekļuva Itālijas kausa izcīņas finālā, kur piekāpās Napoli. Mājas spēles aizvada Paolo Macas stadionā, kura ietilpība ir 16 134 vietas.
Ustje (Zvirgzdenes pagasts)
Ustje ir ciems Zvirgzdenes pagastā, Ciblas novadā. Atrodas 280 km attālumā no Rīgas.
Ciema apkārtnē atrodas Lielais Ludzas ezers.
Tuvalu karognesēji olimpiskajās spēlēs
Šajā uzskaitījumā apkopoti Tuvalu sportisti, kas olimpisko spēļu oficiālajās ceremonijās nesuši valsts karogu.
Tuvalu līdz šim ir piedalījusies tikai vasaras olimpiskajās spēlēs, startē kopš 2008. gada.
Trubilova
Trubilova ir ciems Zilupes novada Pasienes pagastā. Izvietojies pagasta ziemeļaustrumos 4,8 km no pagasta centra Pasienes, 16,8 km no novada centra Zilupes un 316,1 km no Rīgas.
Indijas dižsikspārnis
Indijas dižsikspārnis (Pteropus giganteus) pieder pie augļēdājsikspārņu dzimtas. Indijas dižsikspārnim ir vairāk nekā metru liels spārnu plētums un tas ir viens no vislielākajiem sikspārņiem pasaulē. Miermīlīgs dzīvnieks, kas pārtiek gandrīz tikai no augļiem.
Izskats
Indijas dižsikspārņus mēdz dēvēt arī par lidojošajiem suņiem. Viņa galva atgādina suņa pieri, bet ķermeni klāj rūsganas spalvas. To garums ir 30 cm, spārnu plētums sasniedz pat 130 cm. Indijas dižsikspārņa tēviņi sver 1300—1600 g, mātītes 900g. Salīdzinājumā ar citiem sikspārņiem viņam ir lielas acis. Indijas dižsikspārnis lido galvenokārt naktī, taču reti vadās pēc eholokācijas, galvenokārt paļaujas uz redzi. Indijas dižsikspārņa pakaļkājas ir ar pieciem pirkstiem un gariem nagiem. Labi pielāgotas, lai pieturētos pie zara un pievilktu klāt lielus augļus ēšanas laikā. Var karāties aiz vienas vai abām kājām. Spārni ir ievērojami lielāki un platāki nekā kukaiņēdāju sugām, piemēroti ātrai lidošanai. Indijas dižsikspārnis miega laikā ietinas spārnos.
Vide
Indijas dižsikspārnis dzīvo lietus mežos un purvos, vislabprātāk piekrastes tuvumā. Iekšzemē meklē lielas ūdenskrātuves. Indijas dižsikspārnis apdzīvo Indijas subkontinentu, Pakistānu, Maldīvu salas, Nepālu, Šrilanku, Birmu.
Lielās augļēdājsikspārņu sugas, arī Indijas dižsikspārnis, lieliski lido. Tikai tādējādi tas varēja nokļūt uz daudzām salām Indijas okeānā un Klusajā okeānā. Ir redzēts pat spēku zaudējis augļēdājsikspārnis, kas nolaidies uz kuģa 300 kilometru no tuvākā krasta. Daudzas augļēdājsikspārņu sugas dzīvo tikai konkrētās salās. Augļēdājsikspārņi dienu pavada pastāvīgās vietās, kur karājās ar galvu uz leju vecu koku galotnēs. Sikspārņiem ir savi iemīļoti koki, un viņi tos izmanto gadiem. Tādās vietās var sajust augļēdājsikspārņiem raksturīgo muskusa smaržu. Dienā sikspārņu apmešanās vietā valda liela kustība un milzīgs troksnis — dzīvnieki pārlido no zara uz zaru un plēšas par labākām vietām. Lielās kolonijās var pulcēties līdz 1000 dzīvnieku. Zaros, kurus izmanto gulēšanai, tiek ņemta vērā noteikta kārtība. Priekšroka tiek dota vecākajiem tēviņiem — viņi izvēlas vislabākās vietas. Sikspārņi vislabprātāk ieņem dažādu lapkoku horizontālos zarus. Laiku pa laikam kāds no sikspārņiem ieplēš spārnus un centīgi izlaiza elastīgo lidplēvi. Tādējādi uztur to tīru un gatavu lidošanai.
Žoržs Lemetrs
Žoržs Anrī Žozefs Eduārs Lemetrs (fr; dzimis, miris ) bija beļģu priesteris, astronoms un fiziķis.